306 
Di GAÁL ISTVÁN 
jó tájékoztató, ez pedig csak Petrosztól K-re. illetve D-re fordul elő. 
Másfelől pedig megállapítható, hogy a puji teknőben felsőmediterrán és 
szarmata tengeri lerakodások is vannak, Merisor vidékén pedig kétség¬ 
telenül hiányoznak. 
Mindezek alapján pedig nem hangsúlyozhatom eléggé a merisori 
medencze alapos föltárásának szükségességét, s így valóban ellenkező 
nézeten vagyok a salgótarjáni bányatársulat vezetőségével, a mely «a 
közel jövőben csupán a kutatási stádiumot (tudjuk, mit jelent ez !) 
szándékozik fönntartani és sem fúrások, sem pedig egyéb nagyobb szabású 
föltárási munkálatok nincsenek tervbe véve, mert az eddigi eredmények (?) 
nem jogosítanak arra a reményre, hogy a medencze valamikor produk¬ 
tiv bányászat tárgyát képezze.» 1 
Alkalmas helyen végzett mélyfúrás után bizonynyal más vélemé¬ 
nyen lesz a bányatársulat, melynek 1867 óta 86 zártkutatmánya van 
ezen a vidéken. 2 
Míg a merisori medencze aquitánjának nagy irodalmi múltja van, 
addig a Krivádiapatak völgyének egy kicsiny teknőforma kiszélesedése 
teljesen elkerülte a geológusok figyelmét. Gyalu-Babi, néhány házat 
számláló, valóban nyomorúságos kis oláh falu foglalja el ezt a kis 
katlant. A petrozsényi vasút megnyílta előtt Merisortól a Gyalu-Babi 
hegygerinczén át a hasonló nevű falucskán keresztül vitt a Sztrigy- és 
Zsilvölgyeket Vulkán felé összekötő legrövidebb út ; ekkor tehát még 
volt a helységnek némi forgalma. Újabban azonban teljesen kívül esik 
a forgalmi vonalakon. Lakói faszén-égetéssel tengetik életüket. 
Földtani viszonyairól Hofmann többször idézett munkájában talá¬ 
lunk némi megemlékezést, illetve annyit, hogy úgy a völgykatlan, mint 
a Gyalu-Babi gerincze csupa kristályos palából áll. S hogy ezt a területet 
már ekkor is tényleg bejárta, bizonyítja az is, hogy mellékletül egy föld¬ 
tani szelvényt közöl, mely Lupénytől É-nak éppen Gyalu-Babi községen 
keresztül vont egyenes mentén szemlélteti a geológiai viszonyokat. Ez a 
szelvény is csak kristályos palákról számol be. S miután HoFMANN-nak 
későbbi térképén sem találunk egyéb adatokat, Nopcsa térképe sem árulja 
el a tényleg ottlevő kicsiny aquitánfoltot. 
A föntebb említett szakértői szemle alkalmával jutottam el Gyalu- 
1 Egyenes idézet Róth Flóris bányaigazgató úrnak e tárgyban kérésemre 
hozzám írt szíves leveléből. 
2 Ma már 18 újabb bányakutató próbál itt jogosítványokat szerezni egymás 
hegyin-hátán. Teljes tehát a zűr-zavar, annál is inkább, miután még mindég nem 
áll rendelkezésre egy hivatalos kollektiv térkép. 
